Foto: AP Zimbabve parlamenti a’zolarining qaroriga ko‘ra, prezident Robert Mugabega impichment e’lon qilindi. Yakshanba kuni hukmron ZANU-PF partiyasi rahbarligida chetlashtirilgan keksa siyosatchidan bir sutka ichida hokimiyatni topshirish so‘ralmoqda. Bu haqda RIA Novosti xabar beradi. Parlament spikerining aytishicha, impichment qaroridan so‘ng Mugabe o‘z tashshabusi bilan iste’foga chiqishini ma’lum qilgan. Bundan avval, partiya a’zolari o‘z xohishiga ko‘ra hokimiyatni keyingi nomzodga topshirmayotgan Mugabega nisbatan impichment qo‘llanishini bildirgandi.